पूंजी हमेशा ही धोखाधड़ी से जमा होती है | सबसे पहले वह मजदूर के पसीने की चोरी करती है,फिर ग्राहक की जेब तराशती है, सरकारी अनुदान और कर छूट हजम करती है और मौका लगते ही बैंकों में जमा आम आदमी का धन सटक लेती है | इतने सारे घपले करके कोई आदमी पूँजी इकट्ठी करता है और फिर और पूंजी बनाने के लिए अपना साम्राज्य फैलाता जाता है | इसके लिए वह सत्ता की मदद लेता है और सत्ता को अपने पक्ष में करता है किन्तु अगर वो उसके मनमाफिक नहीं होती है तो वो उसे बदल देता है| पूंजीपति राष्ट्रीय हितों की आड़ में अपने अपने मुनफाखोरी की खूनी जंग लड़ते हैं और जनता राष्ट्रवाद के ज्वार में गोते खाती रहती है | बहुराष्ट्रीय पूँजी [कारपोरेट पूँजी] पूरी तरह आवारा और स्वार्थी होती है उसकी अपनी कोई राष्ट्रीय प्रतिबद्धता नहीं होती है | नीरव मोदी इसी आवारा पूँजी का वाहक है उसकी तो नागरिकता भी विदेशी है